**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**Σας ενημερώνουμε ότι το πρόγραμμα της ΕΡΤ2, διαμορφώνεται ως εξής:**

**ΠΕΜΠΤΗ 28/10/2021 - ΕΘΝΙΚΗ ΕΟΡΤΗ**

**------------------------------**

**09:00 ΟΙ ΕΚΠΟΜΠΕΣ ΠΟΥ ΑΓΑΠΗΣΑ (Ε): «ΣΟΦΙΑ ΒΕΜΠΟ»  Κ8 W**

Στην ιστορική μπλε πολυκατοικία των Εξαρχείων ζούσε η Σοφία Βέμπο, η «Τραγουδίστρια της νίκης - εκεί μεγάλωσε και ο Φρέντυ Γερμανός.

Η συγκεκριμένη εκπομπή είναι αφιερωμένη στην κορυφαία ερμηνεύτρια και ηθοποιό, της οποίας η καλλιτεχνική πορεία εκτείνεται από τον Μεσοπόλεμο μέχρι τα πρώτα μεταπολεμικά χρόνια.

Χαρακτηρίστηκε «Τραγουδίστρια της Νίκης» εξαιτίας των εθνικών τραγουδιών που ερμήνευσε κατά τη διάρκεια του Ελληνοϊταλικού Πολέμου του 1940.

Η συνέντευξη πραγματοποιείται στο σπίτι της ερμηνεύτριας, η οποία ξεφυλλίζοντας της σελίδες της Ιστορίας, μιλάει για την καριέρα της, που ήταν στενά συνυφασμένη με την κήρυξη του πολέμου στις 28 Οκτωβρίου 1940, όταν όλες οι επιθεωρήσεις προσαρμόζουν το θέμα τους στην πολεμική επικαιρότητα και τα τραγούδια γράφονται με πατριωτικούς στίχους.

Η φωνή της Σοφίας Βέμπο γίνεται η εθνική φωνή που εμψυχώνει τους Έλληνες στρατιώτες στο μέτωπο και συγκλονίζει το πανελλήνιο.

Αναμνήσεις και συγκινήσεις πλαισιώνουν την εκπομπή με την αφήγηση της ερμηνεύτριας, τη συμβολή της στη Μέση Ανατολή, όπου τραγουδά για τα ελληνικά και τα συμμαχικά στρατεύματα.

Κατά τη διάρκεια της εκπομπής ακούγονται τα τραγούδια «Καινούρια τώρα ζωή», «Ραντεβού στην Αθήνα» (στίχοι: Μίμης Τραϊφόρος, μουσική: Λεό Ραπίτης), «Κάνε κουράγιο Ελλάδα μου» (στίχοι: Μίμης Τραϊφόρος, μουσική: Μιχάλης Σουγιούλ).

Οι φαντάροι της Μέσης Ανατολής**, Γιώργος Νάκος, Μένιος Μανωλιτσάκης, Γιώργος Χριστοδούλου** και ο σύντροφός της **Μίμης Τραϊφόρος** θυμούνται χαρακτηριστικές στιγμές και μιλούν για την προσφορά της τραγουδίστριας στον απελευθερωτικό αγώνα, τα πατριωτικά τραγούδια της και την απήχησή τους.

Στο σπίτι της βρέθηκε μια νεαρή συντροφιά από μαθητές Γυμνασίου, που ήρθαν να της ζητήσουν να τραγουδήσει στη σχολική τους γιορτή.

Η Σοφία Βέμπο, πλαισιωμένη από τα παιδιά ερμηνεύει, «Στον πόλεμο βγαίνει ο Ιταλός» και «Βάζει ο Ντούτσε τη στολή του».

Κατά τη διάρκεια της εκπομπής, προβάλλεται πλούσιο αρχειακό υλικό από τον Ελληνοϊταλικό Πόλεμο του 1940, την Απελευθέρωση της Αθήνας το 1944, φωτογραφικό υλικό με τον θίασο της Σοφίας Βέμπο, που ψυχαγωγούσε τους φαντάρους της Μέσης Ανατολής και τα βασικά στελέχη του θιάσου με τον στιχουργό **Μίμη Τραϊφόρο,** τον συνθέτη **Λεό Ραπίτη,** την **Αλίκη Βέμπο,** τον μουσικό **Μένιο Μανωλιτσάκη** και τον κωμικό **Γιώργο Νάκο,** καθώς και φωτογραφίες που καταγράφουν το χρονικό του Πολυτεχνείου τον Νοέμβρη του 1973.

Το αφιέρωμα ολοκληρώνεται με το χαρακτηριστικότερο πατριωτικό τραγούδι της Σοφίας Βέμπο «Παιδιά της Ελλάδος παιδιά» (μουσική: Μιχάλης Σουγιούλ, στίχοι: Μίμης Τραϊφόρος).

(Τα γυρίσματα έγιναν στο σπίτι της στην οδό Στουρνάρη, με ερασιτεχνικά μέσα, λίγους μήνες πριν πεθάνει, τον χειμώνα του 1987).

**Σκηνοθετική επιμέλεια:** Στέλιος Ράλλης.

**10.00 ΔΟΞΟΛΟΓΙΑ ΕΠΙ ΤΗ ΕΠΕΤΕΙΩ ΤΗΣ ΕΘΝΙΚΗΣ ΕΟΡΤΗΣ ΤΗΣ 28ης ΟΚΤΩΒΡΙΟΥ - ΚΑΘΕΔΡΙΚΟΣ ΙΕΡΟΣ ΝΑΟΣ ΑΘΗΝΩΝ**

**10:30 ΑΝ ΖΗΣΟΥΜΕ, ΘΑ ΕΧΟΥΜΕ ΝΑ ΛΕΜΕ ΙΣΤΟΡΙΕΣ (Ε)  Κ8 W**

**Ντοκιμαντέρ, παραγωγής 2005, βασισμένο στα «Τετράδια ημερολογίου» του Γιώργου Θεοτοκά.**

«Είμαι ένας γραφιάς που συντάσσει, όπως μπορεί, το χρονικό της ανησυχίας. Τίποτα περισσότερο», γράφει στο ημερολόγιό του ο **Γιώργος Θεοτοκάς.**

Αυτό το χρονικό, από την ημέρα κήρυξης του Β΄ Παγκόσμιου Πολέμου μέχρι την είσοδο των Γερμανών στην Αθήνα, επιχειρεί να αναπλάσει το ντοκιμαντέρ.

Το κείμενο του Θεοτοκά είναι ένας καλός οδηγός, αφού δεν αποτελεί μια αναδρομική εξιστόρηση, αλλά μια συγχρονική με τα γεγονότα συγγραφή.

Οι σημειώσεις στα «Τετράδια», σε συνδυασμό με το πολύτιμο οπτικό υλικό αποτυπώνουν με χαρακτηριστική αμεσότητα, τον παλμό της εποχής, τα ανθρώπινα συναισθήματα, τις μεγάλες ώρες και τις μικρές στιγμές του πολέμου.

**Σκηνοθεσία-σενάριο:** Κώστας Μαχαίρας.

**Έρευνα:** Ρέα Αποστόλου.

**Διεύθυνση φωτογραφίας:** Κώστας Τσεκούρας.

**Μουσική:** Βαγγέλης Φάμπας.

**Διεύθυνση παραγωγής:** Φωτεινή Κανατσούλη.

**Παραγωγή:** ΕΡΤ σε συνεργασία με το Πολεμικό Μουσείο.

**11:00 ΜΟΥΣΙΚΗ ΒΡΑΔΙΑ: «ΤΡΑΓΟΥΔΙΑ ΤΟΥ '40» (E)  K8 W**

Μουσική εκπομπή, η οποία έχει θέμα τα μουσικά και καλλιτεχνικά δρώμενα της Αθήνας την περίοδο της ιταλικής εισβολής και λίγο αργότερα, κατά τη γερμανική Κατοχή.

Ο **Γιώργος Παπαστεφάνου** μάς δίνει το ιστορικό πλαίσιο της εποχής εκείνης, ενώ εναλλάσσονται ασπρόμαυρες φωτογραφίες από την Αθήνα, στις αρχές της δεκαετίας του '40.

Ακούγονται τραγούδια που έγιναν γνωστά εκείνη την εποχή, ενώ διάφοροι άνθρωποι του θεάτρου ξεδιπλώνουν τις αναμνήσεις τους για την πορεία του θεάτρου κατά τα δύσκολα χρόνια της Kατοχής.

**Συμμετέχουν:** Σταμάτης Φασουλής, Ελένη Χαλκούση, Άννα Καλουτά, Αλέκα Κανελλίδου, Υβόννη Μαλτέζου, Κούλα Νικολαΐδου, Άννα Παναγιωτοπούλου, Γιάννης Σπάρτακος, Μίμης Τραϊφόρος, Νινή Ζαχά, Ανδρέας Τσεκούρας, Μανώλης Δημητριανάκης, Γιώργος Κοντογιάννης, Γιάννης Κοντογιάννης.

**Παρουσίαση:** Γιώργος Παπαστεφάνου.

**Σκηνοθεσία:** Δάφνη Τζαφέρη.

**----------------------------------**

**15:00 ΕΛΛΗΝΙΚΗ ΤΑΙΝΙΑ Κ8 W live streaming**

**«28η Οκτωβρίου, ώρα 05:30»**

**Πολεμικό δράμα,** παραγωγής 1971.

**Σκηνοθεσία:** Κώστας Καραγιάννης.

**Σενάριο:** Διονύσης Τζεφρώνης.

**Μουσική επιμέλεια:** Χρήστος Μουραμπάς.

**Πρωταγωνιστούν:** Χρήστος Πολίτης, Βέρα Κρούσκα, Φερνάντο Σάντσο, Λάκης Κομνηνός, Γιάννης Κατράνης, Δημήτρης Μπισλάνης, Νικήτας Πλατής.

**Υπόθεση:** Το γλέντι στο μικρό μακεδονικό χωριό διακόπτεται. Η κήρυξη του πολέμου αναστατώνει τους κατοίκους και οι νέοι ξεκινούν για τη μάχη. Όταν το αλβανικό μέτωπο καταρρέει,  ο Γερμανός διοικητής Βίλι Κνουτ και οι δυνάμεις Κατοχής χρησιμοποιούν το τοπικό κρατικό εργοστάσιο ξυλείας για την παραγωγή πολεμοφοδίων. Οι κάτοικοι αναγκάζονται να δουλέψουν σ’ αυτό μέσα σε κλίμα βίας και τρομοκρατίας. Καθώς η Αντίσταση φουντώνει, ο Τρύφωνας Πλατανιάς, ένας ένθερμος και συνετός πατριώτης, πρωτοστατεί μαζί με τον γιο του, που έχει χάσει τα πόδια του στο αλβανικό μέτωπο.

**17:00 ΜΙΚΡΑ ΒΙΒΛΙΑ ΜΕΓΑΛΕΣ ΙΔΕΕΣ (Ε)**

**18:00 «ΣΤΗΝ ΤΡΑΓΟΥΔΙΣΤΡΙΑ ΤΗΣ ΝΙΚΗΣ», ΣΟΦΙΑ ΒΕΜΠΟ  GR live streaming**

**Συναυλία της Ορχήστρας Σύγχρονης Μουσικής και της Χορωδίας της ΕΡΤ**

Η Ορχήστρα Σύγχρονης Μουσικής και η Χορωδία της ΕΡΤ στις 27 Οκτωβρίου 2016 παρουσίασαν στο Θέατρο Παλλάς μια συναυλία-αφιέρωμα «Στην τραγουδίστρια της νίκης», Σοφία Βέμπο.

**Ερμηνεύουν:** Τάσης Χριστογιαννόπουλος, Τζίνα Φωτεινοπούλου, Ματθίλδη Μαγγίρα.

**Ενορχήστρωση:**Βασίλης Τενίδης

**Διεύθυνση χορωδίας:** Δημήτρης Κτιστάκης

**Μουσική διεύθυνση:**Νίκος Βασιλείου

**19:59 ΤΟ '21 ΜΕΣΑ ΑΠΟ ΚΕΙΜΕΝΑ ΤΟΥ '21**

**-----------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**00:50 POP HELLAS, 1951-2021: «Οι Έλληνες και το σπίτι» (Ε)**

**01:50 ΝΟΣΟΚΟΜΕΙΟ ΣΑΡΙΤΕ (Ε) ημέρας**

**02:45 Η ΥΠΕΡΟΧΗ ΦΙΛΗ ΜΟΥ (Ε) ημέρας**

**03:45 ΜΟΥΣΙΚΗ ΒΡΑΔΙΑ - ΤΡΑΓΟΥΔΙΑ ΤΟΥ '40 (Ε) ημέρας**

**04:45 ΑΝ ΖΗΣΟΥΜΕ, ΘΑ ΕΧΟΥΜΕ ΝΑ ΛΕΜΕ ΙΣΤΟΡΙΕΣ (Ε) ημέρας**

**05:15 ΟΙ ΕΚΠΟΜΠΕΣ ΠΟΥ ΑΓΑΠΗΣΑ (Ε) ημέρας**

**06:15 ΣΑΡΑ ΒΙΝΕΡ: ΜΙΑ ΒΔΟΜΑΔΑ ΜΕ... (Ε) ημέρας**

**----------------------------------------**

**ΣΗΜ: Το ξένο ντοκιμαντέρ «ΚΑΤΑΣΚΟΠΟΣ ΤΟΥ ΧΙΟΝΙΟΥ» και η ξένη σειρά «ΤΟ ΜΙΚΡΟ ΣΠΙΤΙ ΣΤΟ ΛΙΒΑΔΙ» δεν θα μεταδοθούν. Παρακαλώ, να μεταφερθούν τα επεισόδια της ξένης σειράς «ΤΟ ΜΙΚΡΟ ΣΠΙΤΙ ΣΤΟ ΛΙΒΑΔΙ» τις επόμενες μέρες.**

**Ως εκ της αλλαγής αυτής, την Παρασκευή 29/10/2021, στις 09:00, θα μεταδοθεί σε επανάληψη το ξένο ντοκιμαντέρ «ΠΙΓΚΟΥΙΝΟΙ: ΚΑΤΑΣΚΟΠΟΙ ΣΤΟ ΠΛΗΘΟΣ» - Επεισόδιο 3ο: «Μεγαλώνοντας» (Ε από την Τετάρτη).**

**Τέλος, η ελληνική ταινία «28η ΟΚΤΩΒΡΙΟΥ, ΩΡΑ 05:30» θα μεταδοθεί (quick repeat) το Σάββατο 30/10/2021, στις 14:00, ενώ η προγραμματισμένη για τότε ταινία «Ο ΦΑΦΛΑΤΑΣ», θα μεταδοθεί την Κυριακή 31/10/2021, στις 14:00, αντί για την προγραμματισμένη ταινία: «ΝΑ ΠΕΘΕΡΟΣ, ΝΑ ΜΑΛΑΜΑ», η οποία αναβάλλεται.**